Instituti i Krimeve të Kryera gjatë Luftës në Kosovë

Instituti i Krimeve të Kryera gjatë Luftës në Kosovës (IKKL) është një institucion shtetëror në Kosovë që ka për qëllim dokumentimin dhe hulumtimin e krimeve të kryera gjatë luftës së fundit të Kosovës. Hulumtimi dhe dokumentimi kapin vetëm afatin kohor nga 1 janari 1998 deri më 20 qershor 1999, si periudhë e luftës, mirëpo edhe krimet pas kësaj periudhe, por që lidhen me luftën, jo më vonë se data 31 dhjetor 2000.

Ky institut është themeluar më 8 nëntor 2023 me një ligj të veçantë nga Qeveria e Kosovës, për të dokumentuar dhe mbledhur dëshmi për krimet e kryera gjatë luftës së viteve 1998-1999 në Kosovë. Kryeministri i Kosovës, Albin Kurti, e ka emëruar për drejtor Atdhe Hetemin, i cili vazhdon të jetë në krye të institutit. Më 17 shkurt 2024, në përvjetorin e shpalljes së pavarësisë së Kosovës, është bërë pranimi i dokumenteve të para të institutit, të cilat përfshinin dëshmi lidhur me krimet e zhdukjes me dhunë gjatë luftës nga Serbia.

 Historia 

Përpjekja për dokumentimin e krimeve të luftës ka nisur që nga viti 2011, kur është themeluar një institut i ngjashëm, i cili ka funksionuar deri në vitin 2018. Ky institut kishte botuar disa raporte dhe libra që trajtonin pasojat e luftës dhe dëshmitë e të zhdukurve.

Në vitin e parë të veprimit, deri më 8 nëntor 2024, instituti ka arritur të realizojë disa objektiva si zhvillimi dhe implementimi i gjithsej 7 dokumenteve të rëndësishme, sigurimi i hapësirave dhe kushteve optimale për punë për stafin e IKKL-së, rekrutimi i 24 zyrtarëve, mbledhja e një sasie të konsiderueshme të materialeve që dokumentojnë krimet e kryera gjatë luftës në Kosovë, lidhja e 8 memorandumeve bashkëpunimi me institucione lokale dhe rajonale, promovimi i kërkimeve shkencore për krimet e kryera gjatë luftës në Kosovë, si dhe është përfaqësuar në 8 konferenca dhe panele diskutimi, duke promovuar aktivitetet dhe arritjet e tij.

 Departamentet dhe divizionet 
Departamenti i dokumentimit
 Divizioni i mbledhjes
 Divizioni i verifikimit
 Divizioni i përpunimit dhe arkivimit
Departamenti i hulumtimeve
 Divizioni i shërbimit të përdoruesve
 Divizioni i hulumtimeve akademike
 Divizioni i digjitalizimit të materialeve hulumtuese
 Divizioni i analizave të specializuara
Departamenti për administatë dhe shërbime të përgjithshme
 Divizioni për logjistikë, administrimin e dokumenteve dhe arkivim
 Divizioni për teknologji informative
 Drejtorët e institutit 
+DrejtorPeriudha e shërbimitAtdhe Hetemi2023 - akoma

 Shih edhe 

 Krimet e Luftës në Kosovë
 Lufta e Kosovës

 Referime 

 Lidhje të jashtme 

Kategoria:Institute në Kosovë
Kategoria:Lufta e Kosovës